cyanic-selkie/wikianc huggingface dataset:
Λευκοκέφαλος θαλασσαετός
Γεωγραφική εξάπλωση
Οι λευκοκέφαλοι θαλασσαετοί συγκεντρώνονται επίσης σε ορισμένες περιοχές στον χειμώνα. Από τον Νοέμβριο μνέχρι τον Φεβρουάριο, μία με δύο χιλιάδες πουλιά διαχειμάζουν στο Σκούαμις, Βρετανική Κολομβία, περίπου στα μισά του δρόμου μεταξύ του Βανκούβερ και του Γουίστλερ. Τα πουλιά κυρίως συναθροίζονται κατά μήκος των Ποταμών Σκουάμις και Τσέκεμους, προσελκυμένοι από την ωοτοκία των σολομών στην περιοχή.
(πηγές:, )
Βιότοπος
Ο λευκοκέφαλος θαλασσαετός ζει γενικά κοντά σε περιοχές με νερό, όπως ακτές, ποτάμια, βάλτους και μεγάλες λίμνες, και σε υψόμετρο μέχρι 2000μ. από την επιφάνεια της θάλασσας.
Μορφολογία
αριστερά|μικρογραφία|Νεαρό άτομο κουρνιάζει|320x320εσ Το πτέρωμα ενός ενηλίκου λευκοκεφάλου θαλασσαετού είναι ομαλά βαθύ καστανό με λευκό κεφάλι και ουρά. Η ουρά είναι μέτριου μήκους και ελαφρώς σφηνοειδής. Τα αρσενικά και τα θηλυκά είναι πανομοιότυπα στον χρωματισμό του πτερώματος, αλλά ο φυλετικός διμορφισμός είναι έκδηλος στο είδος, στο ότι τα θηλυκά είναι 25% μεγαλύτερα από τα αρσενικά. Το ράμφος, τα πόδια και οι ίριδες είναι ζωηρά κίτρινα. Τα πόδια είναι άτριχα και τα δάκτυλα είναι κοντά και ισχηρότατα με μεγάλα νύχια. Το εξαιρετικά ανεπτυγμένο νύχι του πισινού δακτύλου χρησιμοποιείται για να ξεσχίζει τις ζωτικές περιοχές της λείας ενώ κρατιέται ακίνητη από τα μπροστινά δάκτυλα. Το ράμφος είναι μεγάλο και γαμψό, με κίτρινο όνυχα.. Ο ενήλικος λευκοκέφαλος θαλασσαετός είναι αναμφισβήτητος ζώνη διαβιώσεώς του. Ο στενά συγγενικός αφρικανικός ψαραετός (H. vocifer) (μακριά έξω από την ζώνη του λευκοκεφάλου θαλασσαετού) έχει επίσης καστανό σώμα, λαευκό κεφάλι και ουρά, αλλά διαφέρει από αυτόν στο ότι έχει λευκό στήθος και μάυρη άκρη στο ράμφος.
Το πτέρωμα των ανωρίμων είναι βαθύ καστανό επιστρωμένο με ακατάστατες λευκές λωρίδες μέχρι το πέμπτο (σπάνια το τέταρτο, πολυ σπάνια το τρίτο) έτος, οπότε φτάνει σε σεξουαλική ωριμότητα. Οι ανώριμοι λευκοκέφαλοι θαλασσαετοί διακρίνονται από τον χρυσαετό (Aquila chrysaetos), το μόνο άλλο πολύ μεγάλο, που δεν ανήκει στους γύπες τη Βορείου Αμερικής, στο ότι ο πρώτος έχει μεγαλύτερο, πιο προεξέχον κεφάλι με μεγαλύτερο ράμφος, πιο ευθεία αιχμέςίπεδες (όχι ελαφρώς σηκωμένες) και με μεγαλύτερη δυσκαμψία στο χτύπημα των φτερούγων και φτερά τα οποία δεν καλύπτουν εντελώς τα πόδια. Όταν φαίνεται καλά, ο χρυσαετός είναι χαρακτηριστικός στο πτέρωμα με πιο συνεχές θερμό καστανό ρώμα από έναν ανώριμο λευκοκέαλο θαλασσαετό, με μία κοκκινωπή-χρυσή βούλα στον σβέρκο του και (στα ανώριμα πτηνά) ένα πολύ αντιθετικό σύνολο λευκών τετραγώνων στο φτερό. Ένα άλλο χαρακτηριστικό του ανωρίμου λευκοκέφαλου θαλασσαετού που τον διακρίνει από το ώριμο πτηνό είναι το μαύρο, κίτρινο στην άκρη ράμφος· ο ώριμος αετός έχει εξ ολοκλήρου κίτρινο ράμφος.
Ο λευκοκέφαλος θαλασσαετός έχει μερικές φορές θεωρηθεί το μεγαλύτερο γνήσιο αρπακτικό (αετόμορφο) πτηνό στην Βόρειο Αμερική. Το μόνο μεγαλύτερο είδος αρπακτικού πτηνού της Βόρειας Αμερικής είναι ο κόνδορας της Καλιφόρνιας (Gymnogyps californianus), ένας γύπας του Νέου Κόσμου ο οποίος πιθανόν να μη συνδέεται ταξονομικώς με τους γνήσιους αετίδες. Ωστόσο, ο χρυσαετός, με μέσο βάρος 4,18 χιλιόγραμμα στην αμερικανική του φυλή (A. c. canadensis), είναι μόνο 455 γραμμάρια ελαφρύτερος στην μέση μάζα σώματος. Επιπλέον, τα στενά ξαδέλφια του λευκοκέφαλου θαλασσαετού, ο θαλασσαετός, με σχετικά μεγαλύτερες πτέρυγες αλλά μικρότερη ουρά  και ο συνολικά μεγαλύτερος θαλασσαετός του Στέλερ (H. pelagicus), ίσως, σπάνια απομακρύνονται στην παράκτια Αλάσκα από την Ασία.
Βιομετρικά στοιχεία
εκατοστά
Φωνή
μικρογραφία|Πορτρέτο λευκοκέφαλου θαλασσαετού|554x554εσ Το κάλεσμα αποτελείται από αδύνατα στακκάτο, τιτιβιστά σφυρίγματα, κληκ κικ ικ ικ ικ, κάτι παρόμοιο στον ρυθμό καλέσματος ενός γλάρου. τα καλέσματα των νεαρών πουλιών τείνουν να είναι πιο τραχιά και διαπερστικά από αυτά των ενηλίκων.
Αναπαραγωγή
Πιστεύεται πως ο λευκοκέφαλος θαλασσαετός είναι μονογαμικό πτηνό και ζευγαρώνει δια βίου. Το ζευγάρι χτίζει μια τεράστια φωλιά από κλαδιά πάνω από το έδαφος, όπου προσφέρει κατοικία σε ένα ζευγάρι αυγών κάθε χρόνο. Το θηλυκό γεννά 1 με 3 αυγά, όπου το πρώτο το γεννά 5 με 10 μέρες μετά το ζευγάρωμα, και τα επωάζει για 35 μέρες. Τα νεαρά άτομα διανύουν μεγάλες αποστάσεις πετώντας. Στη Φλόριντα, νεαρά πουλιά έχουν εντοπιστεί στο Μίσιγκαν, και στην Καλιφόρνια αετοί έχουν ταξιδέψει σε όλη τη διαδρομή για την Αλάσκα.
Προσδόκιμο ζωής
Ο λευκοκέφαλος θαλασσαετός ζει 15-20 χρόνια σε γενική ανάλυση, έως 38 χρόνια στη φύση, ενώ έως και 48 χρόνια σε αιχμαλωσία.
Απειλές
Στο παρελθόν, το είδος υπέστη δραματική πτώση λόγω του έντονου κυνηγιού, των δηλητηριάσεων (κυρίως από τη χρήση του DDT και των σκαγιών) την ηλεκτροπληξία από ηλεκτροφόρα σύρματα και την καταστροφή των βιότοπων, συνδυασμό με την απώλεια των μεγάλων κοπαδιών των βισώνων, μια εποχικά σημαντική πηγή τροφής.
Κατάσταση πληθυσμού
Στον ύστερο 20ο αιώνα ήταν στο χείλος εκρριζώσεως από τις ηπειρωτικές Ηνωμένες Πολιτείες. Οι πληθυσμοί ανέκαμψαν και το είδος αφαιρέθηκαν από τον κατάλογο κινδυνευόντων ειδών της ομοσπονδιακής κυβερνήσεως των Η.Π.Α. στις 12 Ιουλίου του 1995 και μεταφέρθηκε στον κατάλογο των απειλουμένων ειδών. Αφαιρέθηκε από τον Κατάλογο της Κινδυνεύουσας και Απειλούμενης Άγριας ζωής στις Κατώτερες 48 Πολιτείες στις 28 Ιουνίου 2007.
Αυτό το είδος έχει υποστεί μια μεγάλη και στατιστικά σημαντική αύξηση σε σχέση με τα τελευταία 40 χρόνια στη Βόρεια Αμερική (779% αύξηση πάνω από 40 χρόνια, που αντιστοιχεί σε αύξηση 72,2% ανά δεκαετία.
Κουλτούρα
Στην ινδιάνικη παράδοση, ο λευκοκέφαλος θαλασσαετός θεωρείται ιερός. Φτέρωμά του αλλά και μέλη του (νύχια, πόδια και οστά της φτερούγας) χρησιμοποιούνται σε παραδοσιακές τελετουργίες για πρόσδωση δύναμης και σοφίας.
Από το 1782 αποτελεί εθνικό σύμβολο των Η.Π.Α. , καθώς εμφανίζεται και στη Σφραγίδα του.
Παραπομπές
Κατηγορία:Αετόμορφα
Αστέριος Ζουρμπάς
Ο Αστέριος Ζουρμπάς ή Ζορμπάς, του Γεωργίου και της Μαρίας, (1874 - 20 Φεβρουαρίου 1957) ήταν Έλληνας δημοσιογράφος, συνδικαλιστής και βουλευτής σε εκλογικές περιφέρειες της Μακεδονίας και ευεργέτης της Κατερίνης. Καταγόταν από την ιστορική οικογένεια του Γιώργου (Αλέξη) Ζορμπά και ήταν ο ιδρυτής του συνοικισμού των Καταφυγιωτών στην Κατερίνη. Υπηρέτησε ως πρόεδρος της Ενώσεως Πυροπαθών Καταφυγίου "Τα Πιέρια" και στη συνέχεια ως επίτιμος πρόεδρος.
Δημοσιογραφική σταδιοδρομία
Εργάστηκε ως δάσκαλος και ανέπτυξε έντονη κοινωνική και επιχειρηματική δράση. Ήταν εκδότης της εφημερίδα "Σημαία" στην Καβάλα και πρωτοστάτησε στην ίδρυση του σωματείου «Η ευδαιμονία» το 1908.
Πολιτική σταδιοδρομία
Εξελέγη για πρώτη φορά βουλευτής Δράμας στις εκλογές του 1920 (Αναθεωρητική Βουλή) και με το Αγροτικό Εργατικό Κόμμα (ΑΕΚ) εξελέγη βουλευτής Βερροίας (Κατερίνης-Βεροίας-Ναούσης) στις εκλογές του 1933. Έπειτα από την καταστροφή του Καταφυγίου από τους ναζί το 1943 ο Στέργιος Ζορμπάς ίδρυσε τον συνοικισμό Καταφυγιωτών στην Κατερίνη, μεριμνώντας για την αποκατάσταση των πυροπαθών και στο κέντρο του συνοικισμού ανεγέρθηκε αργότερα και προτομή του. Είχε έναν ακόμα αδερφό, τον Γιάννη, σύζυγο της Ζαφειρώς Μοσχίδου (από την Καβάλα) και μία αδερφή, τη Φρόσω, που παντρεύτηκε τον Αλέκο Φυγκά. Σύζυγoς του Αστερίου ήταν η Ελένη Ζορμπά.
Στις εκλογές του 1946 ο Ζορμπάς ήταν υποψήφιος βουλευτής Θεσσαλονίκης με το συνδυασμό της Εθνικής Πολιτικής Ενώσεως (Σοσιαλιστικό Δημοκρατικό Κόμμα) αλλά δεν εξελέγη, συγκεντρώνοντας 1.333 ψήφους. Στις εκλογές του 1952 ο Αστέριος Ζουρμπάς ήταν υποψήφιος βουλευτής Πιερίας με τον Ελληνικό Συναγερμό μαζί με τους Κωνσταντίνο Παπαγεωργίου και Αλέξανδρο Δεληγιαννίδη.
Τελευταία χρόνια και θάνατος
Πέθανε στη Θεσσαλονίκη στις 20 Φεβρουαρίου 1957 και κηδεύτηκε την επομένη από τον Ιερό Ναό Γρηγορίου Παλαμά. Το όνομα του Αστερίου (Στέργιου) Ζορμπά έχει δοθεί σε δρόμο της Κατερίνης.
Σημειώσεις και παραπομπές
Κατηγορία:Έλληνες δημοσιογράφοι Κατηγορία:Βουλευτές Δράμας Κατηγορία:Βουλευτές Κατερίνης-Βεροίας-Ναούσης Κατηγορία:Βουλευτές εκλεγμένοι με το Αγροτικό Εργατικό Κόμμα
ΕΡΤ Σερρών
Ο Ραδιοφωνικός Σταθμός των Σερρών (ΕΡΤ Σερρών) είναι ένας από τους 19 περιφερειακούς σταθμούς της Ελληνικής Ραδιοφωνίας. Επίσης ήταν μία από τις 15 τοπικές ΕΡΑ που συνέχιζαν την λειτουργία τους μετά το κλείσιμο της ΕΡΤ.
Ιστορία
Ο Περιφερειακός Ρ/Σ Σερρών ξεκίνησε τη λειτουργία του στις 3 Μαΐου 1959 με πομπό βραχέων κυμάτων 1.2 KW σε συχνότητα 41.89 μετρ. (7.161 KC). Από τις 10 Ιουλίου 1972, λειτουργεί στα μεσαία κύματα, με πομπό ισχύος 1 KW στην συχνότητα 1.584 KΗz. Επίσης από το 1989 ξεκίνησε να εκπέμπει και στα FM στη συχνότητα 101.5 MHz με έναν πομπό 10 KW αρχικά από την περιοχή Καγιά και αργότερα στο Κεφαλοχώρι ενώ παλαιότερα εξέπεμπε στους 96.4 MHz με πομπό 1 KW από την ίδια περιοχή (Κεφαλοχώρι) από όπου εκπέμπει σήμερα το Πρώτο Πρόγραμμα.
11 Ιουνίου 2013-σήμερα
Στις 11 Ιουνίου του 2013 ο Ραδιοφωνικός σταθμός Σερρών κλείνει μετά από απόφαση της Ελληνικής Κυβέρνησης να κλείσει την ΕΡΤ. Οι απολυμένοι εργαζόμενοι παρ' άκουσαν την κυβέρνηση και συνεχίζουν την λειτουργία του σταθμού. Ωστόσο, στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Σερρών αλλάζοντας το όνομά της σε ΕΡΤ Σερρών.
Εξωτερικοί σύνδεσμοι
Κατηγορία:Ελληνική Ραδιοφωνία
Φίλιπ Χάινριχ Έρλεμπαχ
Ο Φίλιπ Χάινριχ Έρλεμπαχ (Philipp Heinrich Erlebach, 25 Ιουλίου 1657 – 17 Απριλίου 1714) ήταν Γερμανός συνθέτης μουσικής μπαρόκ.
Βιογραφικά στοιχεία
Ο Έρλεμπαχ γεννήθηκε στην κωμόπολη Έζενς της Κάτω Σαξονίας και ήταν γιος μουσικού, του Γιόχαν Φίλιπ Έρλεμπαχ, ο οποίος ήταν μέλος της αυλής του Κόμη Ούλριχ Β΄ της Ανατολικής Φρισίας (1605-1648). Στην περιοχή αυτή ο Φίλιπ Χάινριχ έλαβε την πρώτη του μουσική εκπαίδευση.
Με βάση τις ικανότητές του στη μουσική, ο Έρλεμπαχ μετέβη «δανεικός» στην αυλή του πρίγκιπα Αλβέρτου Αντωνίου του Σβάρτσμπουργκ-Ρούντολστατ (1641-1710), κόμη της Θουριγγίας, το 1678. Το 1681 διορίσθηκε στη θέση του αρχιμουσικού (Kapellmeister) της αυλής της Θουριγγίας, μία θέση στην οποία παρέμεινε επί 33 χρόνια, μέχρι τον θάνατό του σε ηλικία 56 ετών, στο Ρούντολστατ της Θουριγγίας.
Το έργο του
Οι συνθέσεις του Έρλεμπαχ περιλαμβάνουν ορχηστρικά έργα, μουσική δωματίου, όπερες, καντάτες, Λειτουργίες και ορατόρια. Παρά το ότι δεν πήγε μάλλον ποτέ στο Παρίσι, η επίδραση του Γάλλου συνθέτη Λυλί στο έργο του είναι τόσο έντονη, ώστε μερικοί να τον θεωρούν μαθητή του.
Περί τις 90 από τις περισσότερες από 400 θρησκευτικές καντάτες του σώζονται ακόμα. Τα χαμένα έργα περιελάμβαναν 24 Λειτουργίες και τουλάχιστον 6 πλήρεις κύκλους καντάτες για τολουθηρανικό εκκλησιαστικό έτος. Ο Έρλεμπαχ συνέθεσε επίσης μη θρησκευτική φωνητική μουσική και τραγούδια, που συμπεριελήφθηκαν σε μία συλλογή η οποία εκδόθηκε το 1697 υπό τον τίτλο «Harmonische Freude musicalischer Freunde». Η συλλογή αυτή περιλαμβάνει πάνω από 75 τέτοια κομμάτια. Τα τραγούδια του ξεχωρίζουν για τη θέρμη και την εκφραστική τους δύναμη.
Εξωτερικοί σύνδεσμοι
Κατηγορία:Γερμανοί συνθέτες Κατηγορία:Συνθέτες του Μπαρόκ
Αρσιέ
Το Αρσιέ (ιταλικά: Arsiè, ) είναι ιταλικός δήμος στην Επαρχία του Μπελλούνο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Μπελλούνο
Αγορά της Παλιάς Πόλης της Βαρσοβίας
Ιστορία
μικρογραφία| Το δημαρχείο το 1701 Η Αγορά της Παλιάς Πόλης είναι η πραγματική καρδιά της Παλιάς Πόλης και μέχρι το τέλος του 18ου αιώνα ήταν η καρδιά όλης της Βαρσοβίας. Αναδύθηκε στα τέλη του 13ου αιώνα, την ίδια εποχή που ιδρύθηκε η πόλη. Εδώ οι εκπρόσωποι των συντεχνιών και των εμπόρων συναντιούνταν στο δημαρχείο (χτίστηκε πριν από το 1429, κατεδαφίστηκε το 1817) και πραγματοποιούσαν εκθέσεις και περιστασιακές εκτελέσεις. Τα σπίτια γύρω της αντιπροσώπευαν τη γοτθική αρχιτεκτονική μέχρι τη μεγάλη πυρκαγιά του 1607, μετά την οποία ξαναχτίστηκαν σε ύφος ύστερης αναγεννησιακής αρχιτεκτονικής και τελικά σε ύφος ύστερου μπαρόκ από τον Τίλμαν φαν Χάμερεν το 1701.
Το κύριο χαρακτηριστικό εκείνη την εποχή ήταν το τεράστιο δημαρχείο, που ανακατασκευάστηκε το 1580 με το στιλ του πολωνικού μανιερισμού από τον Αντονέο ντε Ράλια και πάλι μεταξύ 1620-1621. Η αρχιτεκτονική του κτιρίου ήταν παρόμοια με πολλές άλλες κατασκευές αυτού του τύπου στην Πολωνία (π.χ. το δημαρχείο στο Σιντουόβιετς). Διακοσμήθηκε με σοφίτες και τέσσερις πλευρικούς πύργους. Ένας πύργος ρολογιού καλύφθηκε με ένα βολβοειδή κωδωνοστάσιο, χαρακτηριστικό της βαρσοβιανής μανιερισμικής αρχιτεκτονικής (ένα παράδειγμα είναι το Βασιλικό Κάστρο).
Η περιοχή υπέστη ζημιές από τις βόμβες της γερμανικής Luftwaffe κατά την εισβολή στην Πολωνία (1939). Η αρχαία Αγορά της Πόλης ανοικοδομήθηκε τη δεκαετία του 1950, αφού καταστράφηκε από τον γερμανικό στρατό μετά την καταστολή της Εξέγερσης της Βαρσοβίας του 1944. Σήμερα αποτελεί σημαντικό τουριστικό αξιοθέατο.
Χαρακτηριστικά
Τα σημερινά κτίρια ανακατασκευάστηκαν μεταξύ 1948-1953, για να μοιάζουν με εκείνα του 17ου αιώνα, όταν κατοικούνταν κυρίως από πλούσιες οικογένειες εμπόρων. Η Γοργόνα της Βαρσοβίας, ένα χάλκινο γλυπτό του Κονστάντι Χέγκελ, αποτελεί το σύμβολο της Βαρσοβίας από το 1855.
Ονόματα Πολωνών βουλευτών του 18ου αιώνα χρησιμοποιούνται για τις τέσσερις πλευρές αυτής της τεράστιας (90 επί 73 μέτρα) πλατείας:
Η πλατεία διατηρείται από τον Βάριο Βόιτσεχ, ο οποίος μπορεί συχνά να παρατηρηθεί με παραδοσιακό φόρεμα, που αποτελείται από ένα κόκκινο κοστούμι και ένα καμπύλο σπαθί.
Εξωτερικοί σύνδεσμοι
Κατηγορία:Πλατείες στη Βαρσοβία Κατηγορία:Βαρσοβία Κατηγορία:Ανακατασκευασμένα κτίρια και κατασκευές στην Πολωνία
Τραγονήσι Αίγινας
Το Τραγονήσι (ή Τράγος) είναι νησίδα του Αργοσαρωνικού. Βρίσκεται στα βόρεια του Σαρωνικού κόλπου, βορειοδυτικά της Αίγινας και ανήκει στο σύμπλεγμα των Διαπόριων Νήσων, δηλαδή τα νησιά Άγιος Θωμάς, Άγιος Ιωάννης, Μελάδι, Πρασού, Λεδού και Τραγονήσι. Διοικητικά ανήκει στον δήμο Αίγινας.
Παραπομπές
κατηγορία:νησιά του Αργοσαρωνικού Κατηγορία:Ελληνικές βραχονησίδες
Θεωρία
Ως θεωρία γενικά εννοείται:
Θεωρία στην επιστήμη
Σε ό,τι αφορά στην επιστήμη, η θεωρία είναι τρόπος εξέτασης ενός πεδίου με ερμηνευτικά και προγνωστικά επαγωγικά συμπεράσματα. Ως στοιχειώδες καθήκον της φιλοσοφίας της επιστήμης θεωρήθηκε συχνά η οριοθέτηση των καλών ή επιστημονικών θεωριών από κακές, μη επιστημονικές. Στο απόγειο του λογικού θετικισμού, η ιδιαίτερα φορμαλιστική προσέγγιση στη θεωρία τη μεταχειρίστηκε με όρους αξιωματικών συστημάτων. Οι θεωρητικοί όροι αυτών των συστημάτων συνδέθηκαν στενά με ένα ιδιόμορφο λεξιλόγιο, που υποτίθεται ότι θα παρείχε το θεμέλιο για την εμπειρική έννοια. Μια λιγότερο φορμαλιστική και περισσότερο εννοιολογική προσέγγιση επιχείρησε ο Τόμας Κουν με το έργο του, δίνοντας έμφαση στην ανοικτή φύση της επιστημονικής δραστηριότητας, στην ευριστική αξία αναλογιών και μοντέλων, καθώς επίσης στην ελαστικότητα και τον ολισμό του συστήματος, θεωρώντας ότι η αυστηρά φορμαλιστική προσέγγιση οδηγούσε σε διαστρέβλωση το υποκείμενο.
Λογική και μαθηματικά
Στη λογική και τα μαθηματικά η θεωρία είναι ένα συνεκτικό σύστημα των πρωτογενών εννοιών, αξιωμάτων, και κανόνων, από τους οποίους είναι δυνατόν να κατασκευαστούν θεωρήματα. Είναι επίσης πρόταση ή σύνολο προτάσεων που προσφέρονται ως υποθετική ερμηνεία για ένα παρατηρηθέν φαινόμενο, μια κατάσταση πραγμάτων, ή ένα γεγονός. Από μια διαφορετική οπτική γωνία, λοιπόν, η θεωρία είναι μια αφήγηση του κόσμου πέρα από τα μετρήσιμα μεγέθη που προσφέρει η επιστήμη. Αγκαλιάζει ένα σύνολο αλληλοσυσχετιζόμενων ορισμών και σχέσεων που οργανώνουν την κατανόησή μας για τον εμπειρικό κόσμο με συστηματικό τρόπο. Για παράδειγμα είναι δυνατόν να διατυπώσουμε κάποια στατιστική σχέση ανάμεσα στη φτώχεια και την αύξηση της εγκληματικότητας, αλλά η ερμηνεία τούτης της σχέσης πιθανώς απαιτεί τη χρησιμοποίηση θεωριών για τα κίνητρα των ανθρώπων ή διαφορετικών νοημάτων που προσαρτώνται στις αρχικές έννοιες φτώχεια και έγκλημα, ακόμη και των κοινωνικών περιορισμών που κρατούν τμήματα του παγκόσμιου πληθυσμού στη φτώχεια.
Ουαλίντ Ταλέμπ
Ο Ουαλίντ Τάλεμπ είναι Αιγύπτιος μετανάστης και εργάτης, που τον Νοέμβριο του 2012 αποτέλεσε θύμα ρατσιστικής βίας στη Σαλαμίνα.
Η αγριότητα του εγκλήματος είχε σοκάρει τη κοινή γνώμη,       ενώ όλοι οι δράστες οδηγήθηκαν στη φυλακή.
Η υπόθεση
Για να δικαιολογήσουν τις πράξεις τους, οι βασανιστές του επιχείρησαν να τον κατηγορήσουν για κλοπή, κάτι που αποδείχθήκε ψευδές.
Ύστερα από τέσσερα χρόνια εκδίκασης της υπόθεσης οι βασανιστές του θύματος καταδικάστηκαν σε ποινές φυλάκισης. Η ποινή για τον βασικό κατηγορούμενο και πρώην εργοδότη του θύματος ήταν 13 χρόνια και 2 μήνες. Οι δύο κατηγορούμενοι ως συνεργοί, που οδηγήθηκαν επίσης στη φυλακή, καταδικάστηκαν σε 9 και 10 χρόνια αντίστοιχα, ενώ για τον γιο του βασικού κατηγορουμένου, επιβλήθηκε ποινή 5 ετών με αναστολή.
Ένας από τους δράστες φέρεται να είχε πολιτικές διασυνδέσεις με το νεοναζιστικό κόμμα Χρυσή Αυγή.
Παραπομπές
Κατηγορία:Θύματα παραβιάσεων των ανθρωπίνων δικαιωμάτων
Φραγκίσκος της Σαξονίας-Κόμπουργκ-Ζάαλφελντ
Ο Φραγκίσκος (15 Ιουλίου 1750 - 9 Δεκεμβρίου 1806) ήταν Δούκας της Σαξονίας-Κόμπουργκ-Ζάαλφελντ (1800- 1806), προπάτορας της Ελισάβετ Β΄ του Ηνωμένου Βασιλείου, καθώς και του Αλβέρτου Β΄ του Βελγίου.
Βιογραφία
Ο Φραγκίσκος Φρειδερίκος Αντώνιος ήταν ο μεγαλύτερος γιος και διάδοχος του Ερνέστου Φρειδερίκου της Σαξονίας-Κόμπουργκ-Ζάαλφελντ και της Σοφίας Αντουανέττας των Γουέλφων, κόρης του Φερδινάνδου Αλβέρτου Β΄ του Μπράουνσβαϊγκ-Βόλφενμπυτελ.
Έλαβε πολύ καλή εκπαίδευση και έγινε ένας από τους μεγαλύτερους συλλέκτες βιβλίων και εικόνων της εποχής του. Στην προσωπική του βιβλιοθήκη στο κάστρο "Φέστε Κόμπουργκ" είχε συλλέξει το 1775 γύρω στις 300.000 χαλκογραφίες.
Οικογένεια
Νυμφεύτηκε το 1776 τη Σοφία των Βέττιν, κόρη του Ερνέστου Φρειδερίκου Γ΄ της Σαξονίας-Χιλντμπουργκχάουζεν, η οποία απεβίωσε επτά μήνες αργότερα, χωρίς απογόνους.
Το 1777 ο Φραγκίσκος έκανε δεύτερο γάμο με την Αυγούστα, κόρη του Ερρίκου ΚΔ΄ του Ρόις-Έμπερσντορφ, και απέκτησε τέκνα:
Παραπομπές
Κατηγορία:Οίκος της Σαξονίας-Κόμπουργκ & Γκότα
Δερματομυοσίτιδα
Η δερματομυοσίτιδα (ΔΜ) είναι μια χρόνια φλεγμονώδης πάθηση που επηρεάζει το δέρμα και τους μύες. Στα συμπτώματά της συμπεριλαμβάνονται η εμφάνιση δερματικών εξανθημάτων και η σταδιακώς επιδεινούμενη μυϊκή αδυναμία. Τα συμπτώματα αυτά ενδέχεται να εμφανιστούν ξαφνικά ή να αναπτυχθούν σε διάστημα μηνών. Στα λοιπά ενδεχόμενα συμπτώματα συγκαταλέγονται η απώλεια βάρους, ο πυρετός, η φλεγμονή των πνευμόνων ή η φωτοευαισθησία. Ως επιπλοκή, μπορεί να προκύψουν εναποθέσεις ασβεστίου στους μύες ή στο δέρμα. Η πάθηση περιγράφηκε για πρώτη φορά το 1800.
Η αιτία της πάθησης είναι άγνωστη. Κατά μία θεωρία πρόκειται για αυτοάνοσο νόσημα, ενώ σύμφωνα με μια άλλη θεώρηση πρόκειται για το αποτέλεσμα ιογενούς λοίμωξης. Η δερματομυοσίτιδα μπορεί να εξελιχθεί σε παρανεοπλασματική νόσο σχετιζόμενη με διάφορες μορφές κακοήθειας. Συνιστά έναν τύπο φλεγμονώδους μυοπάθειας. Η διάγνωσή της βασίζεται συνήθως στην αναγνώριση κάποιου συνδυασμού συμπτωμάτων, τη διεξαγωγή αιματολογικών εξετάσεων, ηλεκτρομυογραφήματος και μυϊκής βιοψίας.
Επιδημιολογία
Περίπου 1 άτομο ανά 100.000 εμφανίζουν την πάθηση κατ' έτος. Η πάθηση εμφανίζεται συνήθως σε άτομα ηλικίας μεταξύ 40 και 60 ετών, με τις γυναίκες να προσβάλλονται συχνότερα από τους άνδρες. Ωστόσο, η πάθηση μπορεί να εμφανιστεί σε άτομα οποιασδήποτε ηλικίας.
Παραπομπές
Κατηγορία:Παθήσεις του συνδετικού ιστού Κατηγορία:Αυτοάνοσες ασθένειες
Ομοιόσταση
Εισαγωγή
Η ομοιόσταση (ετυμολ. όμοιο + στάσις) είναι η ικανότητα ενός οργανισμού να διατηρεί σχετικά σταθερές τις συνθήκες στο εσωτερικό του ανεξάρτητα από τις συνθήκες του εξωτερικού περιβάλλοντος στο οποίο ζει. Η ικανότητα αυτή επιτυγχάνεται με τους ομοιοστατικούς μηχανισμούς, όπου με συντονισμό της λειτουργίας διάφορων οργάνων,  ρυθμίζεται η θερμοκρασία του σώματος, η οξύτητα (pH) του αίματος, η συγκέντρωση της γλυκόζης και των αλάτων του αίματος κ.ά.
Ιωάννης Ζαφειρόπουλος (πολιτικός)
Ο '''Γιάννης Γ. Ζαφειρόπουλος''' είναι Έλληνας δικηγόρος, συγγραφέας και πολιτικός. Υπήρξε ιδρυτικό μέλος του ΠΑΣΟΚ, με το οποίο διετέλεσε βουλευτής και υφυπουργός, ενώ το 1974 ήταν από τους βασικούς συντάκτες της διακήρυξης της 3ης του Σεπτέμβρη.
Ομοιόσταση
Γλυκόζη
Η γλυκόζη αποτελεί βασική πηγή ενέργειας για τον οργανισμό και συνεπώς αναρίθμητοι ιστοί την χρειάζονται για να υποστηρίξουν τις ζωικές λειτουργίες. Καθοριστικό ρόλο διαδραματίζει το ήπαρ στη ρύθμιση της γλυκόζης αφού απορροφά και αποθηκεύει τη γλυκόζη ως γλυκογόνο μέσω της γλυκογένεσης. Επιπλέον, παράγει και απελευθερώνει τη γλυκόζη στην αιματική κυκλοφορία, είτε μέσω της γλυκογονόλυσης, που περιλαμβάνει την παραγωγή νέων μονάδων γλυκόζης από μη υδατανθρακικές πρόδρομες ενώσεις, όπως η γλυκερόλη, η λακτόζη, το πυροσταφυλικό οξύ και τα γλυκοπλαστικά αμινοξέα (π.χ. Αλαμίνη) που προέρχονται από διάφορους ιστούς.
Ιωάννης Ζαφειρόπουλος (πολιτικός)
Πέραν της πολιτικής, είναι συγγραφέας ιστορικών και λογοτεχνικών βιβλίων και έχει δημοσιεύσει πολλά επιστημονικά άρθρα σε εφημερίδες, περιοδικά και εγκυκλοπαίδειες, ενώ διετέλεσε διευθυντής σύνταξης της εγκυκλοπαίδειας Υδρία-Cambridge-Ήλιος καθώς και της ελληνικής έκδοσης του Χρονικού του εικοστού αιώνα.
Εντίν Τσότσαλιτς
Ο Εντίν Τσότσαλιτς (βοσν.: Edin Cocalić) (γεν. 1987) είναι διεθνής ποδοσφαιριστής από τη Βοσνία-Ερζεγοβίνη. Αγωνίστηκε πέντε χρόνια στη Ζελιέζνιτσαρ Σαράγεβο και από τον Ιανουάριο του 2010 ως το 2012 αγωνίστηκε στην Ελλάδα, στη Σούπερ Λίγκα, με τoν Πανιώνιο. Έχει ύψος 1,90, παίζει και με τα δύο πόδια, έχει καλή τεχνική και είναι καλός στο ψηλό παιχνίδι. Αγωνίζεται ως κεντρικός αμυντικός αλλά και στη μεσαία γραμμή. Από το Γενάρη του 2012 παίζει στη Μακάμπι Χάιφα στο Ισραήλ.
Βιογραφικό
Ο Εντίν Τσότσαλιτς γεννήθηκε στις 5 Δεκεμβρίου 1987 στο Βίσεγκραντ, Βοσνία-Ερζεγοβίνη. Ξεκίνησε την καριέρα του στη Ζελέζνιτσαρ του Σεράγεβο, στην οποία έπαιξε επί 11 χρόνια σε όλες τις ηλικιακές κατηγορίες. Από το 2006 εντάχθηκε στην πρώτη ομάδα, στην οποία αγωνίστηκε ως το Δεκέμβριο του 2009 σε 110 ματς συνολικά. Έγινε ο νεώτερος αρχηγός στην ιστορία της ομάδας.
Ιωάννης Ζαφειρόπουλος (πολιτικός)
Βιογραφικό
Γεννήθηκε στη Ζαχάρω Ηλείας. Σπούδασε στη Νομική Σχολή των Πανεπιστημίων Θεσσαλονίκης και Αθηνών.Κατά τη διάρκεια των σπουδών του, συμμετείχε ενεργά στο φοιτητικό κίνημα και μετά την επιβολή της δικτατορίας δημιούργησε με άλλους νέους την Σοσιαλιστική Ένωση Νέων Ελλήνων (ΣΕΝΕ). Συνέχισε τις σπουδές στη Δημοσιογραφία στο London School of Journalism και στις Εργασιακές Σχέσεις στο Polytechnic of North London. Παράλληλα, εντάχθηκε στο Πανελλήνιο Απελευθερωτικό Κίνημα (ΠΑΚ) και αναδείχτηκε γραμματέας της Πολιτικής Εκπροσώπησής του στη Μεγάλη Βρετανία και μέλος του Κέντρου Μελετών του Εθνικού Συμβουλίου του ΠΑΚ. Την ίδια περίοδο διετέλεσε γενικός γραμματέας της Ελληνικής Αντιδικτατορικής Επιτροπής Λονδίνου (Greek Solidarity Committee).
Ομοιόσταση
Μηχανισμός ομοιόστασης: ρύθμιση και διατήρηση της θερμοκρασίας του σώματος.
Η ομοιόσταση συχνά περιλαμβάνει διαδικασίες αρνητικής ανάδρασης (negative feedback). Αρνητική ανάδραση είναι η διαδικασία κατά την οποία η αλλαγή που προκαλείται οδηγεί τον οργανισμό να αντιδράσει με τέτοιο τρόπο, ώστε να αντιστρέψει την αλλαγή. Ένα από τα πιο χαρακτηριστικά παραδείγματα ομοιοστατικού μηχανισμού στον άνθρωπο είναι ο μηχανισμός αρνητικής ανάδρασης που διατηρεί τη θερμοκρασία του σώματος στους 36,6oC. Πιο συγκεκριμένα στην περίπτωση που ένας άνθρωπος βρισκόταν σε περιβάλλον που επικρατεί θερμοκρασία άνω των 36,6 oC,  θα ήταν αναμενόμενο να αυξηθεί και η δική του θερμοκρασία λόγω της συνεχόμενης θερμότητας που θα μεταφερόταν από το περιβάλλον στο σώμα του. Ωστόσο κάτι τέτοιο δεν επιτυγχάνεται καθώς οι θερμοϋποδοχείς του δέρματος ( τα νευρικά ειδικά σωμάτια δηλαδή που ανιχνεύουν μεταβολές στη θερμοκρασία του περιβάλλοντος) ανιχνεύουν την αλλαγή αυτή και τη μεταφέρουν στον εγκέφαλο. Ο εγκέφαλος στέλνει σήματα σε όλο το σώμα, που ενεργοποιούν τη συνολική αντίδραση του οργανισμού. Η κυκλοφορία του αίματος μεταβάλλεται και μεγαλύτερη ποσότητα αίματος ρέει από το θερμό εσωτερικό του σώματος προς τις εξωτερικές επιφάνειες. Έτσι, μεταβάλλεται η ποσότητα θερμότητας που ελευθερώνεται προς τα έξω. Την ίδια στιγμή, οι ιδρωτοποιοί αδένες αρχίζουν να εκκρίνουν μεγαλύτερη ποσότητα ιδρώτα και η εξάτμιση αυτού, κάνει την επιφάνεια του δέρματος να δροσίζεται. Συνεπώς, αφού η επιφάνεια του δέρματος ψύχεται, η θερμοκρασία του αίματος που περνάει από τα διασταλμένα αιμοφόρα αγγεία πέφτει εξίσου και κυκλοφορεί ξανά προς το εσωτερικό του οργανισμού μας. Η παραπάνω διαδικασία έχει ως αποτέλεσμα την αποφυγή αύξησης της θερμοκρασίας στο εσωτερικό του σώματός μας και επομένως τη διατήρησή της σε  συγκεκριμένα επίπεδα ( κοντά στους 36,6 oC)
Ιωάννης Ζαφειρόπουλος (πολιτικός)
Βιογραφικό
Με τη ιδιότητα του μέλους του Κέντρου Μελετών και Διαφώτισης (ΚΕΜΕΔΙΑ) του ΠΑΚ, συμμετείχε στην Επιτροπή Σύνταξης της ιδρυτικής διακήρυξης του ΠΑΣΟΚ, της διακήρυξης της 3ης του Σεπτέμβρη του 1974, καθώς και στην υπό τον Ανδρέα Παπανδρέου ολιγομελή επιτροπή που διαμόρφωσε το τελικό κείμενό της. Υπήρξε συνιδρυτικό μέλος του ΠΑΣΟΚ. Το 1975 εξελέγη μέλος της Κεντρικής Επιτροπής του ΠΑΣΟΚ και διετέλεσε αναπληρωτής γραμματέας της Επιτροπής Τύπου και ΜΜΕ και μέλος των Επιτροπών ΚΕΜΕΔΙΑ και Οργανωτικού του Κινήματος.
Εντίν Τσότσαλιτς
Βιογραφικό
Τον Ιανουάριο του 2010 υπέγραψε συμβόλαιο 3,5 ετών στον Πανιώνιο. Έκανε ντεμπούτο με την ομάδα στις 11 Φεβρουαρίου στο Κύπελλο Ελλάδος, όταν μπήκε ως αλλαγή στο 89΄ στον περιπετειώδη αγώνα της προημιτελικής φάσης εναντίον της Καβάλας, ο οποίος ξεκίνησε στις 10 Φεβρουαρίου, διακόπηκε λόγω κακοκαιρίας στο 70΄ και συνεχίστηκε την επόμενη μέρα, για να λήξει 0-0. Ντεμπούτο στην Α΄ Εθνική έκανε στις 21 Φεβρουαρίου, στον εκτός έδρας αγώνα κατά του ΠΑΣ Γιάννινα και ήταν καλότυχο, αφού σκόραρε με κεφαλιά ψαράκι στην πρώτη επαφή του με την μπάλα στο πρώτο λεπτό και συνέβαλλε στην πρώτη νίκη (με 3-2) της ομάδας έπειτα από εννιά αγωνιστικές.
Ιωάννης Ζαφειρόπουλος (πολιτικός)
Βιογραφικό
Στις εκλογές του 1977 εξελέγη βουλευτής του ΠΑΣΟΚ στην εκλογική περιφέρεια Β΄ Αθηνών και ήταν ο νεότερος βουλευτής του Κινήματος. Δεν συμμετείχε στις νικηφόρες εκλογές του 1981 λόγω πολιτικών διαφωνιών με τον Ανδρέα Παπανδρέου.
Ομοιόσταση
Μηχανισμός ομοιόστασης: ρύθμιση και διατήρηση της θερμοκρασίας του σώματος.
Αντιστοίχως ο ρόλος των υποδοχέων είναι να προειδοποιούν τον εγκέφαλο σε συνθήκες επικράτησης χαμηλών θερμοκρασιών στο περιβάλλον εξίσου. Σε τέτοιες περιπτώσεις, ο εγκέφαλος εκτρέπει την ροή του αίματος από το δέρμα, μειώνοντας έτσι την απώλεια θερμότητας από την επιφάνεια του σώματος προς τα έξω. Επίσης παρατηρούνται αντανακλαστικές συσπάσεις στους λείους μύες του δέρματος και τα αιμοφόρα αγγεία συστέλλονται. Αυτό έχει ως απόρροια την ανόρθωση των τριχών- το λεγόμενο ανατρίχιασμα. Η ανόρθωση αυτή των τριχών λειτουργεί μονωτικά και έτσι συμβάλλει στην διατήρηση της θερμοκρασίας του οργανισμού. Στο παρατεταμένο κρύο, ο εγκέφαλος στέλνει σήματα στους σκελετικούς μύες να συσπώνται 10-20 φορές το δευτερόλεπτο. Με το τρέμουλο αυτό (ρίγος), την ενεργοποίηση δηλαδή και την έντονη λειτουργία των μυών, παράγεται θερμότητα. Αυτό έχει ως αποτέλεσμα το αίμα που φθάνει στα αιμοφόρα αγγεία του δέρματος να θερμαίνεται και επιστρέφοντας με την κυκλοφορία στο εσωτερικό του οργανισμού μας, να αποτρέπει τη μείωση της θερμοκρασίας του. __ΜΕΠΠ__
Ιωάννης Ζαφειρόπουλος (πολιτικός)
Βιογραφικό
Στις εκλογές του 1993 εξελέγη βουλευτής του ΠΑΣΟΚ στην Ηλεία, και επανεξελέγη το 1996 και το 2000. Στη Βουλή διετέλεσε πρόεδρος της Διαρκούς Επιτροπής Μορφωτικών Υποθέσεων και μέλος των Επιτροπών Αναθεώρησης του Συντάγματος, Αποδήμου Ελληνισμού, Ευρωπαϊκών Υποθέσεων, Κοινωνικών Υποθέσεων, καθώς και της ομάδας εκπροσώπησης της Ελλάδας στην Κοινοβουλευτική Συνέλευση της Παρευξείνιας Συνεργασίας (PABSEC).
Εντίν Τσότσαλιτς
Εξωτερικοί σύνδεσμοι
Κατηγορία:Βόσνιοι ποδοσφαιριστές Κατηγορία:Ποδοσφαιριστές Πανιωνίου Κατηγορία:Ποδοσφαιριστές Εθνικής Βοσνίας και Ερζεγοβίνης Κατηγορία:Αμυντικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Ζελιέζνιτσαρ Σαράγεβο Κατηγορία:Ποδοσφαιριστές Μακάμπι Χάιφα Κατηγορία:Ποδοσφαιριστές Εθνικής Βοσνίας και Ερζεγοβίνης Κ17 Κατηγορία:Ποδοσφαιριστές Εθνικής Βοσνίας και Ερζεγοβίνης Κ19 Κατηγορία:Ποδοσφαιριστές Εθνικής Βοσνίας και Ερζεγοβίνης Κ21 Κατηγορία:Ποδοσφαιριστές ΚΦ Μέχελεν Κατηγορία:Ξένοι ποδοσφαιριστές στην Ελλάδα
Ιωάννης Ζαφειρόπουλος (πολιτικός)
Βιογραφικό
Τον Ιούνιο του 1999 τοποθετήθηκε στη θέση του υφυπουργού Ανάπτυξης με αρμοδιότητα τη βιομηχανική πολιτική, θέση στην οποία παρέμεινε έως τον Απρίλιο του 2000, οπότε και ανέλαβε υφυπουργός Εθνικής Οικονομίας, υπεύθυνος για τις διεθνείς οικονομικές σχέσεις και το εξωτερικό εμπόριο, μέχρι τον Οκτώβριο του 2001.
Ομοιόσταση
Μηχανισμοί οξεοβασικής ισορροπίας
Το pH χαρακτηρίζεται ως ο αρνητικός λογάριθμος της συγκέντρωσης των ιόντων υδρογόνου [Η+], επομένως όταν η συγκέντρωση των Η+ αυξάνεται, το pH μειώνεται και το αντίστροφο. Η ρύθμιση της συγκέντρωσης των Η+ και κατ’ επέκταση του pH, γίνεται με τρεις μηχανισμούς. Μέσω των ρυθμιστικών διαλυμάτων (buffers), του αναπνευστικού συστήματος και της νεφρικής ρύθμισης. Οι μηχανισμοί αυτοί αλληλοεπιδρούν και συνδέονται μεταξύ τους μέσω της αμφίδρομης σχέσης:
Ιωάννης Ζαφειρόπουλος (πολιτικός)
Βιογραφικό
Τον Οκτώβριο του 2001 διορίστηκε υφυπουργός Εξωτερικών, θέση από την οποία παραιτήθηκε μετά από μόλις τρεις μήνες, τον Ιανουάριο του 2002, λόγω βασικών διαφωνιών με τον τότε υπουργό Εξωτερικών Γιώργο Παπανδρέου για τη χάραξη της στρατηγικής των Διεθνών Οικονομικών Σχέσεων της χώρας.
Ομοιόσταση
Ρυθμιστικό διάλυμα διττανθρακικών ιόντων ( HCO3^- )
Το ρυθμιστικό σύστημα των διττανθρακικών ιόντων αποτελεί το σημαντικότερο ρυθμιστικό διάλυμα, το οποίο ρυθμίζει το λόγο ανθρακικού οξέος  προς διαττανθρακικό να ισούται με 1:20, ώστε το pH=7,4 (όπως περιγράφεται μέσω της εξίσωσης των Henderson–Hasselbalch). Είναι ένα σύστημα εξωκυττάριου χώρου με άμεση δράση.
Ιωάννης Ζαφειρόπουλος (πολιτικός)
Βιογραφικό
Είναι έγγαμος και έχει τρία παιδιά, το Γιώργο, το Θοδωρή και την Αμαλία. Έχει και τέσσερα εγγόνια από τον Γιώργο και τον Θοδωρή, τον Γιάννη, την Λυδία, τον Αλέξανδρο και τον Ντέμιαν.
Ομοιόσταση
Αναπνευστικό σύστημα
Το αναπνευστικό σύστημα ρυθμίζει τη συγκέντρωση ιόντων υδρογόνου με τη ρύθμιση αποβολής του διοξειδίου του άνθρακα από τους πνεύμονες. H διαδικασία αυτή γίνεται μέσα σε λίγα λεπτά ή λίγες ώρες.
Ιωάννης Ζαφειρόπουλος (πολιτικός)
Παραπομπές
Κατηγορία:Μέλη του Πανελλήνιου Απελευθερωτικού Κινήματος Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Β΄ Αθηνών Κατηγορία:Βουλευτές Ηλείας Κατηγορία:Έλληνες υφυπουργοί Ανάπτυξης Κατηγορία:Έλληνες υφυπουργοί Εθνικής Οικονομίας Κατηγορία:Έλληνες υφυπουργοί Εξωτερικών Κατηγορία:Περιφερειακοί Σύμβουλοι ανά την Ελλάδα
Ομοιόσταση
Νεφρική ρύθμιση
μικρογραφία|Αναπνευστική ρύθμιση οξεοβασικής ισορροπίας αίματος Κατά την νεφρική ρύθμιση γίνεται επαναρρόφησης διττανθρακικών και αποβολή ιόντων υδρογόνου. Για να επανέλθει η ισορροπία, η διαδικασία αυτή χρειάζεται από λίγες ώρες έως λίγες ημέρες.
Οξέωση
Κατά την οξυαιμία (pH <7,35), παρατηρείται οξέωση, δηλαδή αύξηση των H+ στο αίμα. Η οξέωση διακρίνεται σε αναπνευστική και μεταβολική. Στην αναπνευστική οξέωση, εκκρίνονται Η+ για να απορροφηθούν όλα τα διηθημένα, τα οποία προστίθενται στο αίμα. Επιπλέον προστίθενται στο αίμα μέσω άλλων διεργασιών (μεταβολισμός της γλουταμίνης και απέκκριση του αμμωνίου) με αποτέλεσμα την αντιστάθμιση της οξέωσης. Σε ό,τι αφορά την μεταβολική οξέωση, παρατηρείται η λειτουργία της αναπνευστικής αντιστάθμισης κατά την οποία μειώνεται η μερική πίεση του CO2 μέσω αντίδρασής του με τα H+ που βρίσκονται σε περίσσεια.
Αλκάλωση
Στην περίπτωση της αλκαλαιμίας (pH >7,45), παρατηρείται αλκάλωση, δηλαδή μείωση των H+. Υπάρχουν δύο είδη αλκάλωσης, η αναπνευστική και η μεταβολική, με ανάστροφες δράσεις από αυτές της οξέωσης. Συγκεκριμένα,  στην αναπνευστική αλκάλωση η απέκκριση Η+ είναι ανεπαρκής για την απορρόφηση όλων των διηθημένων διττανθρακικών και σημαντική ποσότητα αυτών απεκκρίνεται στα ούρα. Επίσης, ο μεταβολισμός της γλουταμίνης και η απέκκριση αμμωνίου μειώνονται έτσι ώστε λίγα ή καθόλου νέα προστίθενται στο αίμα. Έτσι, η συνολική συγκέντρωση των  στο αίμα, μειώνεται. Όσον αφορά στην μεταβολική αλκάλωση, αυτή αναστέλλεται αντανακλαστικά μέσω της πνευμονικής αντιστάθμισης, η οποία αυξάνει την μερική πίεση του CO2 στο αίμα.
Πηγές
Vander M., Sherman J., Luciano D., Τσακόπουλος Μ. (2001). Φυσιολογία του Ανθρώπου - Μηχανισμοί της λειτουργίας του οργανισμού. Εκδόσεις Π.Χ. Πασχαλίδης
Κατηγορία:Θερμοκρασία  Κατηγορία:Βιολογία Κατηγορία:Φυσιολογία Κατηγορία:Ορολογία βιολογίας
Τσουκνίδα
thumb|250px|Urtica ferox Η τσουκνίδα (ή τσουκνίθα) ανήκει στο γένος των αγγειόσπερμων φυτών Κνίδη και στην οικογένεια των Κνιδοειδών. Πρόκειται για μονοετές ή πολυετές, ποώδες, αυτοφυές φυτό, με 40 περίπου είδη παγκοσμίως.
Χαρακτηριστικά
Ο βλαστός της φτάνει σε ύψος το 1 μέτρο ενώ τα άνθη της είναι μικρά και άοσμα. Ολόκληρο το φυτό καλύπτεται από αδενώδεις τρίχες που κατά την επαφή τους με το δέρμα προκαλούν φαγούρα, πολλές φορές έντονη, τσούξιμο και κοκκινίλα σαν τσίμπημα κουνουπιού, ενώ σπανιότερα αλλεργικές διαταραχές. Αυτό οφείλεται σε ένα δηλητηριώδες υγρό, που περιέχουν οι λεπτές βελόνες του φυτού στη σύσταση του οποίου υπάρχει μυρμηκικό οξύ, ακετυλοχολίνες και ισταμίνες, οι οποίες όμως βελόνες καταστρέφονται με το βράσιμο ή το ψήσιμο. Το πιο δηλητηριώδες είδος τσουκνίδας είναι το γνωστό με την ονομασία φύλλο του διαβόλου που βρίσκεται στη νήσο Τιμόρ.
Είδη
Στην Ελλάδα απαντώνται τα εξής είδη: Άλλα σημαντικά είδη εκτός Ελλάδας είναι:
Χρήσεις
Οι τσουκνίδες ουσιαστικά είναι ζιζάνια, όμως σε μερικές περιοχές κάποια είδη έχουν μεγάλη οικονομική σημασία. Για παράδειγμα, από ένα είδος τσουκνίδας στην Ασία λαμβάνονται κλωστικές ίνες από τον βλαστό για την παραγωγή υφασμάτων ενώ αποξηραμένες τσουκνίδες δίνονται σαν τροφή σε ζώα. Η τσουκνίδα είναι πλούσια σε μεταλλικά άλατα: ασβέστιο, χαλκό, χλώριο, κάλιο, πυρίτιο, νάτριο, σίδηρο. Το αφέψημα του είδους Κνίδη η καυστηρά (Urtica urens), που βρίσκεται και στην Ελλάδα, είναι εξαιρετικό διουρητικό και κατά της πέτρας της χολής, ενώ ο χυμός των σπόρων του σταματά την αιμορραγία. Σύμφωνα με ορισμένους βοτανολόγους βοηθά στην αντιμετώπιση δερματικών εκζεμάτων, συμβάλλει στην μείωση του ουρικού οξέος και γενικώς συμβάλλει στην καλή κυκλοφορία του αίματος. Επίσης χρησιμοποιείται για την καταπολέμηση της τριχόπτωσης. Το είδος κνίδη η δίοικος χρησιμοποιείται ευρέως και στην κουζίνα. Χάρη στα θρεπτικά συστατικά που περιέχει, το υψηλό ποσοστό σε λευκώματα και σε βιταμίνη C οι τσουκνίδες καταναλώνονται ως σαλάτα, σούπα και πολλές φορές αντικαθιστούν το σπανάκι. Η καυστικότητα των τριχιδίων εξουδετερώνεται με το στίψιμο ή με κοχλαστό νερό. Για κατανάλωση θεωρούνται καλύτεροι οι νεαροί τρυφεροί βλαστοί. Όλα τα μέρη του φυτού, υπέργεια και υπόγεια μπορούν να αποξηρανθούν και χρησιμοποιούνται στην παραδοσιακή ιατρική. Μπορεί να χρησιμοποιηθεί στην κηπουρική για την καταπολέμηση της ψώρας. Γι αυτό το σκοπό αναμειγνύονται 500-700 γρ. χλωρής ή 200 γρ. αποξηραμένης τσουκνίδας με 5 λίτρα κρύου νερού για ένα εικοσιτετράωρο. Μετά ψεκάζονται τα προσβεβλημένα φυτά.
Φωτογραφίες
Λεπτές βελόνες (τρίχες) της τσουκνίδας
Εξωτερικοί σύνδεσμοι
Κατηγορία:Κνιδοειδή Κατηγορία:Φαρμακευτικά φυτά
Τενεσί Ουίλιαμς
Ο  Τενεσί Ουίλιαμς, φιλολογικό ψευδώνυμο του Τόμας Λανιέ Ουίλιαμς (Thomas Lanier "Tennessee" Williams III), (26 Μαρτίου 1911 - 25 Φεβρουαρίου 1983) ήταν Αμερικανός θεατρικός συγγραφέας]. Έζησε για μεγάλο χρονικό διάστημα στη [[Νέα Ορλεάνη, όπου και άλλαξε το όνομά του από την πολιτεία καταγωγής του πατέρα του. Έγραψε ποιήματα, νουβέλες, θεατρικά έργα και παιχνίδια, ιστορίες και μυθιστορήματα. Κέρδισε το βραβείο Πούλιτζερ το 1948 για το Λεωφορείον ο Πόθος και το 1955 για τη Λυσσασμένη Γάτα. Τα έργα του έχουν μεταφραστεί σε περισσότερες από 30 γλώσσες και αποτελούν δημοφιλείς παραστάσεις σε όλο τον κόσμο.
Οικογένεια
Σε πολλά από τα έργα του ο Ουίλιαμς εμπνεύστηκε από την ίδια την οικογένειά του για την ανάπτυξη των πρωταγωνιστικών του χαρακτήρων.
Ο πατέρας του Ουίλιαμς υιοθετούσε όλο και πιο βάναυση συμπεριφορά απέναντι στα παιδιά του με το πέρασμα των χρόνων. Συχνά ευνοούσε τον αδερφό του Τενεσί, ίσως λόγω και της ασθένειας και της αδύναμης γενικότερα φύσης του ίδιου στα παιδικά του χρόνια. Η μητέρα του είχε βλέψεις ως εκλεπτυσμένη κυρία της υψηλής κοινωνίας του Νότου, δημιουργούσε μια ασφυκτική ατμόσφαιρα, ενώ πιθανότατα είχε νευρική διαταραχή.
Ο Ουίλιαμς ήταν πολύ κοντά με την αδερφή του, τη Ρόουζ, η ζωή της οποίας τον επηρέασε ίσως περισσότερο από κάθε άλλο. Σε νεαρή ηλικία, έμαθε ότι πάσχει από σχιζοφρένεια και πέρασε μεγάλο μέρος της ζωής της σε ψυχιατρικές κλινικές. Σε μια προσπάθεια καταπολέμησης της ασθένειάς της, οι γονείς του Ουίλιαμς ενέκριναν τη λοβοτομή στη Ρόουζ το 1937 στην Ουάσινγκτον. Δυστυχώς, τα αποτελέσματα δεν ήταν τα αναμενόμενα και η Ρόουζ σακατεύτηκε για το υπόλοιπο της ζωής της.
Ο Ουίλιαμς υπέστη ισχυρό σοκ από το γεγονός αυτό και δε συγχώρησε ποτέ τους γονείς του.
Μετέπειτα σταδιοδρομία και θεατρική επιτυχία
Στα 16 του κέρδισε το πρώτο του βραβείο για το δοκίμιό του Can a Good Wife Be a Good Sport?. Σπούδασε δημοσιογραφία το 1929 στο πανεπιστήμιο του Μισούρι, όπου οι συμφοιτητές τού κόλλησαν το παρατσούκλι "Tennessee" λόγω της συρτής νότιας προφοράς του, και θεατρολογία στο πανεπιστήμιο Ουάσινγκτον στο Σαιν Λούις, όπου παρουσιάστηκαν και τα πρώτα του έργα Κεριά στον Ήλιο και Φυγάς. Τελικά, το 1938 πήρε το πτυχίο του από το Πανεπιστήμιο της Αϊόβα.
Ο Ουίλιαμς μετακόμισε το 1939 στη Λουιζιάνα και έμεινε για κάποιο χρονικό διάστημα στη Γαλλική Συνοικία στη Νέα Ορλεάνη, όπου ξεκίνησε το 1947 να γράφει το έργο Λεωφορείον ο Πόθος, το οποίο τελείωσε αργότερα στη Φλόριντα. Το έργο γνώρισε τεράστια επιτυχία: πήρε το Βραβείο Κριτικών της Νέας Υόρκης και το βραβείο Πούλιτζερ. Παρουσιάστηκε στη Νέα Υόρκη σε σκηνοθεσία Ελία Καζάν με τον Μάρλον Μπράντο στον πρωταγωνιστικό ρόλο, ενώ έγινε και ταινία το 1951, που χάρισε το βραβείο Όσκαρ στη Βίβιαν Λι.
Το 1947 γνώρισε και ερωτεύτηκε το Φρανκ Μέρλο, Ιταλό δεύτερης γενιάς, μέχρι το θάνατό του από καρκίνο το 1963. Όσο ήταν μαζί έγραψε το Τριαντάφυλλο στο Στήθος (μεταφέρθηκε και σε ταινία με την Άννα Μανιάνι και τον Μπαρτ Λάνκαστερ), το μόνο έργο του με ευτυχή κατάληξη, ενώ ο Μέρλο εξισορροπούσε τις κρίσεις κατάθλιψης του Ουίλιαμς και του φόβου του ότι θα οδηγούνταν στην παράνοια και την τρέλα, όπως η αδερφή του.
Κατά τη διάρκεια των δεκαετιών του '50 και του '60, ο Ουίλιαμς ήρθε αντιμέτωπος με σκληρή κριτική από ορισμένους κριτικούς του θεάτρου, εξαιτίας του τρόπου που ζούσε και τόνιζε τις ομοφυλοφιλικές του προτιμήσεις. Με τον καιρό, το ύφος των έργων του Ουίλιαμς ωρίμαζε και σε κάποια προχωρούσε σε πειραματισμούς, κάτι που τον αποξένωσε ακόμη περισσότερο από τους κριτικούς.
Το 1976, υπήρξε Πρόεδρος της επιτροπής του Φεστιβάλ Καννών.
Στις 25 Φεβρουαρίου 1983, ο Τενεσί Ουίλιαμς βρέθηκε νεκρός στο δωμάτιο που είχε νοικιάσει στο ξενοδοχείο Elysee στη Νέα Υόρκη, έχοντας σφηνωμένο στο λαιμό του ένα φελλό. Ο ίδιος επιθυμούσε να αποτεφρωθεί και να σκορπιστούν οι στάχτες του στον Κόλπο του Μεξικού, ωστόσο θάφτηκε στον οικογενειακό τάφο στο Σαιν Λούις.
Σχετικά με το έργο του
Ο Τενεσί Ουίλιαμς είχε επιρροές από τον Άντον Τσέχωφ, τον Αύγουστο Στρίντμπεργκ και άλλους συγγραφείς.
Συνήθης φυσιογνωμία στα έργα του είναι η ηρωίδα στα όρια της παράνοιας, με καθαρές επιρροές από τη ζωή της αδερφής του, Ρόουζ. Από την αδερφή του και τη μητέρα του φαίνεται ότι εμπνέεται για τους γυναικείους χαρακτήρες (Laura, Amanda) στο Γυάλινο Κόσμο, ενώ ο χαρακτήρας της Μπλανς Ντυμπουά στο Λεωφορείο ο Πόθος φαίνεται να βασίστηκε στη Ρόουζ, αλλά και στον ίδιο, καθώς την περίοδο που έγραφε το έργο, πίστευε ότι θα πεθάνει κι ότι αυτό θα αποτελούσε το κύκνειο άσμα του. Στη Λυσσασμένη Γάτα διακρίνονται στοιχεία από τη ζωή του Ουίλιαμς, όπως η ομοφυλοφιλία, ο αλκοολισμός και οι ψυχικές διαταραχές.
Δείτε επίσης
[https://query.wikidata.org/embed.html#SELECT%20DISTINCT%20%28%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20as%20%3F%CE%BA%CF%89%CE%B4%CE%B9%CE%BA%CF%8C%CF%82_%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%CF%82%29%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7Label%20%3F%CF%83%CE%B5%CE%B6%CF%8C%CE%BDLabel%20%3F%CF%84%CE%BF%CF%80%CE%BF%CE%B8%CE%B5%CF%83%CE%AF%CE%B1Label%20%3F%CE%B8%CE%AF%CE%B1%CF%83%CE%BF%CF%82Label%20%3F%CF%83%CE%BA%CE%B7%CE%BD%CE%BF%CE%B8%CE%AD%CF%84%CE%B7%CF%82Label%20%3F%CF%80%CF%81%CE%B5%CE%BC%CE%B9%CE%AD%CF%81%CE%B1%20%0AWHERE%20%7B%0A%20%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20wdt%3AP31%20wd%3AQ7777570%3B%0A%20%20%20%20wdt%3AP50%20wd%3AQ134262%3B%0A%20%20%20%20wdt%3AP495%20wd%3AQ41.%0A%20%20SERVICE%20wikibase%3Alabel%20%7B%20bd%3AserviceParam%20wikibase%3Alanguage%20%22%5BAUTO_LANGUAGE%5D%2Cel%22.%20%7D%0A%20%20OPTIONAL%20%7B%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20wdt%3AP2348%20%3F%CF%83%CE%B5%CE%B6%CF%8C%CE%BD.%20%7D%0A%20%20%20OPTIONAL%20%7B%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20wdt%3AP1191%20%3F%CF%80%CF%81%CE%B5%CE%BC%CE%B9%CE%AD%CF%81%CE%B1.%20%7D%0A%20%20OPTIONAL%20%7B%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20wdt%3AP276%20%3F%CF%84%CE%BF%CF%80%CE%BF%CE%B8%CE%B5%CF%83%CE%AF%CE%B1.%20%7D%0A%20%20%20%20%20%20%20%20%20%20%20%20FILTER%20NOT%20EXISTS%20%7B%3F%CF%84%CE%BF%CF%80%CE%BF%CE%B8%CE%B5%CF%83%CE%AF%CE%B1%20wdt%3AP31%20wd%3AQ194428.%20%7D%0A%20%20OPTIONAL%20%7B%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20wdt%3AP272%20%3F%CE%B8%CE%AF%CE%B1%CF%83%CE%BF%CF%82.%20%7D%0A%20%20OPTIONAL%20%7B%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20wdt%3AP57%20%3F%CF%83%CE%BA%CE%B7%CE%BD%CE%BF%CE%B8%CE%AD%CF%84%CE%B7%CF%82.%20%7D%0A%7D%0A%20%20ORDER%20BY%20ASC%20%28%3F%CF%83%CE%B5%CE%B6%CF%8C%CE%BDLabel%29%20%28%3F%CF%80%CF%81%CE%B5%CE%BC%CE%B9%CE%AD%CF%81%CE%B1%29%0A Κατάλογος ελληνικών παραστάσεων των θεατρικών έργων του Τένεσι Ουίλιαμς].
Εξωτερικοί σύνδεσμοι
Κατηγορία:Τένεσι Ουίλιαμς Κατηγορία:ΛΟΑΤ πρόσωπα από τις ΗΠΑ Κατηγορία:ΛΟΑΤ Χριστιανοί
Ελίκη Αχαΐας
Η Ελίκη είναι χωριό της Αχαΐας, πρώην ανεξάρτητη κοινότητα και από το 1999 δημοτικό διαμέρισμα του πρώην Δήμου Διακοπτού. Βρίσκεται δίπλα στην Εθνική Οδό Πατρών-Αθηνών και πολύ κοντά στη θάλασσα. Στην απογραφή του 2011 ο οικισμός βρέθηκε να έχει πληθυσμό 510 κατοίκους.
Ονομασία
Οφείλει την ονομασία της στην αρχαία Ελίκη που πιστεύεται ότι βρισκόταν σε αυτή την περιοχή. Το προηγούμενο όνομα του χωριού ήταν Ζευγολατιό.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Διακοπτού Κατηγορία:Δήμος Αιγιαλείας
Πρισματικός αστρολάβος
Ο πρισματικός αστρολάβος είναι ένα αστρονομικό όργανο αλλά και ναυτιλιακό καθώς επίσης και τοπογραφικό. Ως ναυτιλιακό ή τοπογραφικό όργανο χρησιμοποιείται στον καθορισμό γεωγραφικών συντεταγμένων ενός τόπου καθώς επίσης και της ακριβούς ώρας και των συντεταγμένων των αστέρων. Ως αστρονομικό όργανο, χρησιμοποιείται για τον ακριβή προσδιορισμό του ύψους ενός ουράνιου σώματος στην ουράνια σφαίρα. Περιλαμβάνει ένα ισόπλευρο πρίσμα (με μια από τις επιφάνειες του κάθετα τοποθετημένη), το οποίο βρίσκεται ακριβώς μπροστά από τον αντικειμενικό φακό του αστρολάβου και πάνω από ένα οριζόντιο κάτοπτρο, που σχηματίζεται από έναν δίσκο υδράργυρου. Η εικόνα του ουράνιου αντικειμένου καθώς και η αντανάκλαση του στο κάτοπτρο αντανακλώνται στην εσωτερική επιφάνεια του πρίσματος. Οι δυο εικόνες που δημιουργούνται συγκλίνουν όταν η γωνιώδης απόσταση του αντικειμένου από το ζενίθ (ζενίθια απόσταση) σχηματίζει γωνία ίση με το μισό της γωνίας της ηγούμενης άκρης του πρίσματος.
Με το όργανο αυτό επιτυγχάνεται ακρίβεια μετρήσεων παρόμοια με εκείνη που παρέχουν τα μεσημβρινά τηλεσκόπια. Όμως το όργανο αυτό, ο «πρισματικός αστρολάβος», είναι γεγονός ότι πλεονεκτεί του μεσημβρινού τηλεσκοπίου κατά το ότι δεν απαιτεί μόνιμη εγκατάσταση.
Κινεζική οικονομική μεταρρύθμιση
Πριν από τις μεταρρυθμίσεις, η κινεζική οικονομία κυριαρχούνταν από την κρατική ιδιοκτησία των επιχειρήσεων και στηριζόταν στον κεντρικό σχεδιασμό. Από το 1950 έως το 1973, το κινεζικό πραγματικό κατά κεφαλήν ΑΕΠ αυξανόταν με ρυθμό 2,9% ετησίως κατά μέσο όρο, αν και υπήρχαν μεγάλες διακυμάνσεις κατά τις περιόδους του Μεγάλου Άλματος προς τα Εμπρός και της Πολιτιστικής Επανάστασης. Αυτό, κατά την ίδια περίοδο, την τοποθετούσε στην κατάταξη των ασιατικών κρατών κοντά στη μέση, με γειτονικές καπιταλιστικές χώρες όπως η Ιαπωνία, η Νότια Κορέα, η Σιγκαπούρη και «το αντίπαλον δέος», η Δημοκρατία της Κίνας του Τσιανγκ Κάι Σεκ, να ξεπερνούν κατά πολύ τον ρυθμό ανάπτυξης της Ηπειρωτικής Κίνας. Έως το 1970, η οικονομία είχε εισέλθει σε μια περίοδο στασιμότητας, και μετά το θάνατο του Μάο Τσε Τουνγκ, η ηγεσία του Κομμουνιστικού Κόμματος αποφάσισε να εγκαταλείψει τον Μαοϊσμό και να στραφεί σε μεταρρυθμίσεις προσανατολισμένες στην οικονομία της αγοράς για να ενισχύσει την ανάπτυξη.
Το Κομμουνιστικό Κόμμα πραγματοποίησε τις μεταρρυθμίσεις αυτές σε δύο στάδια. Το πρώτο στάδιο, που διήρκεσε από τέλη της δεκαετίας του 70' έως τις αρχές της δεκαετίας του 80, περιελάμβανε την απο-κολεκτιβοποίηση του αγροτικού τομέα, το άνοιγμα της χώρας στις ξένες επενδύσεις και την άδεια σε επιχειρηματίες να ιδρύσουν ιδιωτικές επιχειρήσεις. Ένα μεγάλο ποσοστό των βιομηχανιών, όμως, παρέμεινε κρατικό. Το δεύτερο στάδιο της μεταρρύθμισης, από τα τέλη της δεκαετίας του 80' μέχρι τα τέλη αυτής του 90', περιελάμβανε την ιδιωτικοποίηση πολλών κρατικών βιομηχανιών και εταιριών. Η άρση των ελέγχων τιμών το 1985 ήταν μια σημαντική αλλαγή την οποία σύντομα ακολούθησε η εγκατάλειψη των πολιτικών προστατευτισμού, αν και παρέμειναν τα κρατικά μονοπώλια σε νευραλγικής σημασίας τομείς, όπως οι τράπεζες και το πετρέλαιο. Έπειτα από την ένταξη της Κίνας στον Παγκόσμιο Οργανισμό Εμπορίου (ΠΟΕ), το 2001, ο ιδιωτικός τομέας αναπτύχθηκε ραγδαία, αντιπροσωπεύοντας έως και το 70 τοις εκατό του ΑΕΠ της μέχρι το 2005. Από το 1978 έως το 2013 σημειώθηκε πρωτοφανής ανάπτυξη, με την οικονομία να αυξάνεται κατά 9,5% ετησίως. Η διακυβέρνηση του συντηρητικού Χου Τζιντάο ρύθμισε και έλεγξε πιο έντονα την οικονομία μετά το 2005, ανατρέποντας ορισμένες μεταρρυθμίσεις.
Επίσης, αξίζει να σημειωθεί ότι στην αρχή, παράλληλα με την οικονομική μεταρρύθμιση, ξεκίνησε και μία πολιτική φιλελευθεροποίηση από τον Ντενγκ το 1980, η οποία μάλιστα ενέπνευσε τη Γκλάσνοστ και την Περεστρόικα του Γκωρμπαστώφ στην Σοβιετική Ένωση, λίγα χρόνια αργότερα. Ωστόσο, η πολιτική αυτή μεταρρύθμιση έληξε πρόωρα το 1989, έπειτα από την βίαιη καταστολή των διαδηλώσεων της πλατείας Τιενανμέν, αναστέλλοντας τον περαιτέρω εκδημοκρατισμό του συστήματος.